Rikunarita-ORG/Wikinium huggingface dataset:
# Zaman Meleset

*Migrant Mother* oleh Dorothea Lange menggambarkan pekerja miskin di California, memusat pada Florence Owens Thompson, umur 32, ibu tujuh anak, di Nipomo, California, Mac 1936.
**Zaman Meleset** (bahasa Inggeris: The Great Depression) ialah satu tempoh penuh drama yang menyaksikan kemerosotan ekonomi dunia sekitar 1920-an dan 1930-an. Tempoh ini dianggap sebagai zaman kemelesetan ekonomi terbesar dan paling penting di dalam sejarah dunia dan sering digunakan pada abad ke-21 sebagai *kayu pengukur* dalam membandingkan sejauh mana ekonomi zaman moden boleh mengalami kejatuhan. Para sejarawan besepakat bahawa zaman kemelesetan ini bermula di Amerika Syarikat, apabila pasaran sahamnya jatuh merudum pada 29 Oktober 1929 dan peristiwa ini dikenali sebagai Keruntuhan Wall Street 1929 atau *Black Tuesday*. Ini diikuti pula dengan penurunan di Eropah dan Australia. Asia turut menderita kerana terdapat rakan dagang yang menjadi miskin dan tidak bekerjasama. Kemelesetan ini dikatakan tamat di ambang Perang Dunia Kedua sekitar 1939 disebabkan persediaan perang yang merangsang ekonomi.

Kemelesetan ini mempunyai kesan yang mendalam terhadap kedua-dua negara-negara perindustrian dan pengeksport galian mentah. Perdagangan antarabangsa turun mendadak sebagaimana pendapatan persendirian, hasil cukai, harga-harga dan keuntungan. Bandar-bandar di seluruh dunia menerima kesan paling teruk terutamanya yang bergantung kepada industri berat. Projek pembinaan dihentikan hampir serta-merta di merata-rata tempat. Pertanian dan kawasan luar bandar mengalami kejatuhan harga tanaman sekitar 40 dan 60 peratus. Kawasan-kawasan yang sering bergantung kepada satu-satunya sektor perusahaan utama seperti perladangan, perlombongan dan pembalakan mengalami kesan yang paling teruk akibat peningkatan mendadak terhadap pekerjaan meskipun memiliki sumber lain yang sedikit. Walaupun selepas Bursa Saham New York baru sahaja jatuh merudum pada tahun 1929, semangat optimistik masih ada. John D.Rockefeller pernah berkata,

> Ada hari yang kebanyakan orang akan tawar hati. Sepanjang 93 tahun hidup saya, kemelesetan telah datang dan pergi. Kemakmuran pernah kembali, dan akan kembali semula.
>
>

Zaman Meleset ini berakhir pada waktu yang berbeza-beza di pelbagai negara. Kebanyakan negara telah melancarkan rancangan bantuan manakala sesetengahnya yang lain mengalami pergolakan politik yang menolak mereka ke kiri dan ke kanan. Di beberapa buah negara pula, rakyatnya beralih arah kepada demagog nasionalis - contoh paling terkenal ialah Adolf Hitler - yang menyediakan pentas untuk Perang Dunia Kedua.

## Lihat juga

* Krisis Kewangan Asia 1997
* Zaman Meleset di Amerika Syarikat

## Nota
# Modenisme

**Modenisme** merujuk kepada gerakan kebudayaan dalam seni, seni bina, muzik, kesusasteraan dan seni gunaan yang berkembang 30 tahun sebelum 1914. Istilah ini merujuk kepada gerakan politik, kebudayaan dan seni yang muncul pada akhir abad ke-19 dan permulaan abad ke-20, serentak dengan perubahan dalam masyarakat Barat. Gerakan ini menekankan kuasa manusia mencipta, membaiki, dan membentuk semula persekitaran mereka dengan bantuan ilmu sains, teknologi dan uji kaji praktikal.

Modenisme menggalakkan penilaian semula setiap aspek kewujudan, dari perdagangan ke falsafah dengan matlamat menentukan apa itu yang "menyekat" kemajuan sosial, dan menggantikan itu dengan sesuatu kaedah yang lebih baru, dan lebih baik. Dalam pada itu, gerakan modenisme mendakwa bahawa realiti zaman industri dan mekanisme adalah tetap dan kekal dan manusia patut mengubah pandangan mereka terhadap keduniaan agar menerima bahawa yang baru itu baik, benar dan indah.

Fizik moden (kuantum dan kerelatifan), falsafah moden (analitik dan kebenuaan) dan teori nombor moden dalam matematik dikatakan bermula pada zaman modenisme. Dengan mendukung perubahan serta gerakan semasa, modenisme merangkumi karya pemikir yang menentang tradisi tradisi akademik dan sejarah abad ke-19, dan berhujah bahawa bentuk seni, seni bina, sastera, agama, organisasi sosial dan kehidupan harian yang "tradisional" sudah ketinggal zaman. Mereka menerima aspek-aspek ekonomi, sosial dan politik baru dalam dunia yang semakin diindustrikan.

Gerakan postmodenisme muncul sebagai tindak balas kepada modenisme.
# Ned Kelly

Ned Kelly hari sebelum hukuman matinya
**Edward "Ned" Kelly** (c. 1855 – 11 November 1880) ialah perompak belukar Australia yang termasyhur, dan, pada banyak, seorang perwira folk untuk pemberontakannya terhadap pemerintahan penjajah Britain.

## Hidup awal

John "Red" Kelly, bapa kepada Edward "Ned" Kelly, disabitkan bersalah di Ireland kerana mencuri 2 ekor babi kepunyaan Encik Quainy. Dia dihukum selama pengangkutan 7 tahun ke Tanah Van Diemen (sekarang Tasmania) dan tiba pada 1842.

Selepas kebebasannya dia mendapat kerja di Beveridge di ladang James Quinn, seorang anggota kelauarga luas atau "puak" Quinn yang tekenal jahatnya. Red Kelly, berusia 30, mengahwini anak perempuan Quinn Ellen, pada masa itu 18 tahun. Anak pertama mereka mati awal, tetapi Ellen melahirkan seorang anak perempuan, Annie, pada 1853. Pada semuanya mereka ada lapan orang anak.

Anak lelaki sulung mereka, Edward a.k.a. Ned, dilahirkan di Beveridge, Victoria di utara Melbourne, mungkin pada January 1855 (mungkin Disember 1854).

Ned dibaptiskan oleh paderi Augustinian Charles O'Hea. Sebagai budak lelaki dia menghadiri sekolah dan merisikokan dirinya dengan menyelamatkan seorang budak lelaki dari tenggelam. Sebagai anugerah dia diberikan sash hijau oleh keluarga budak lelaki tersebut, yang dia memaki di bawah armournya sewaktu masalah dengan polis.

Keluarga Quinn yang tekenal jahatnya di kawasan mereka dan selalu disyaki terlibat dalam kecurian lembu atau kuda, walaupun mereka tidak pernah didapati bersalah. Red Kelly sendiri ditangkap apabila di membunuh dan mengupas kulit anak lembu yang dimiliki seorang jiran. Dia berada di penjara selama dua minggu sebelum Ellen dapat membayar saman itu.

Red Kelly mininggal dunia di Beveridge pada 27 Disember 1866 ketika Ned berusia hanya sebelas tahun setengah (seperti yang dirakamkan oleh Ned di sijil kematian), dan menurut kastam dia dipaksa untuk meninggalkan sekolah dan menjadi ketua keluarga. Pada waktu ini keluarga Kelly berpindah ke kawasan Glenrowan di Victoria, yang mana sampai hari ini dikenali sebagai *Desa Kelly*. Ned membesar dalam keadaan miskin di keadaan yang sukar di Australia, dan dongeng folk menceritakan tidurannya di tanah di hutan sewaktu musim sejuk negeri Victoria.

Petikan halam pada Surat Jerilderie
Pada semuanya, 18 tuduhan dibawa terhadap keluarga rapat Ned sebelum dia diumumkan seorang penjenayah, sementara hanya setengah bilangan menghasilkan pada verdict bersalah. Ini adalah ratio tinggi yang luar biasa untuk waktu itu, dan adalah salah satu alasan yang telah membuat ramai orang mendakwa bahawa keluarga Ned ditujukan secara tidak adil dari masa mereka berpindah ke Timur Laut Victoria kerana nama buruk keluarga Ellen Quinn.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.